CELEX: 62018TN0343
Language: mt
Date: 2018-06-03 00:00:00
Title: Kawża T-343/18: Rikors ippreżentat fit-3 ta’ Ġunju 2018 – Tokin Corporation vs Il-Kummissjoni

201808030762050752018/C 294/643432018TC29420180820MT01MTINFO_JUDICIAL20180603505011Kawża T-343/18: Rikors ippreżentat fit-3 ta’ Ġunju 2018 – Tokin Corporation vs Il-Kummissjoni
 ---documentbreak--- C2942018MT5010120180603MT0064501501Rikors ippreżentat fit-3 ta’ Ġunju 2018 – Tokin Corporation vs Il-Kummissjoni
   (Kawża T-343/18)2018/C 294/64Lingwa tal-kawża: l-Ingliż
      Partijiet
   
   
      Rikorrenti: Tokin Corporation (Sendai, il-Ġappun) (rappreżentanti: C. Thomas, T. Yuen u M. Perez, avukati)
   
      Konvenuta: Il-Kummissjoni Ewropea
   
      Talbiet
   
   Ir-rikorrenti titlob li l-Qorti Ġenerali jogħġobha:
   
            —
         
         
            tannulla l-Artikolu 2(f) tad-Deċiżjoni tal-Kummissjoni C(2018) 1768 tal-21 ta’ Marzu 2018 sa fejn timponi multa ta’ EUR 5036000 fuq Tokin Corporation in solidum ma’ NEC Corporation;
         
      
            —
         
         
            tnaqqas l-ammont tal-multa imposta fuq Tokin Corporation fl-Artikolu 2(f) ta’ din id-deċiżjoni, in solidum ma’ NEC Corporation;
         
      
            —
         
         
            tannulla l-Artikolu 2(g) ta’ din id-deċiżjoni sa fejn timponi multa ta’ EUR 8814000 fuq Tokin Corporation;
         
      
            —
         
         
            tnaqqas l-ammont tal-multa imposta fuq Tokin Corporation fl-Artikolu 2(g) ta’ dik id-deċiżjoni;
         
      
            —
         
         
            tikkundanna lill-Kummissjoni għall-ispejjeż.
         
      
      Motivi u argumenti prinċipali
   
   Insostenn tar-rikors tagħha, ir-rikorrenti tinvoka żewġ motivi.
   
            1.
         
         
            L-ewwel motiv ibbażat fuq ksur mill-Kummissjoni tal-Artikolu 23(3) tar-Regolament Nru 1/2003 (
                  1
               ) u l-prinċipju ta’ ugwaljanza fit-trattament peress li bbażat fuq l-2011 u l-2012 bħala l-perijodu ta’ riferiment għad-determinazzjoni tal-valur tagħha tal-bejgħ.
         
      
            2.
         
         
            It-tieni motiv ibbażat fuq il-fatt li l-Kummissjoni kisret l-Artikolu 23(3) tar-Regolament Nru 1/2003 u l-prinċipju ta’ responsabbiltà personali billi applikat tnaqqis tal-ammont bażiku tal-multa minħabba ċirkustanzi attenwanti, minflok ma tnaqqas il-koeffiċjent tal-gravità użat sabiex tikkalkula l-ammont bażiku, fir-rigward ta’ aspett tal-ksur li għalih ir-rikorrenti instab li kienet responsabbli.
         
      (
         1
      )	Regolament tal-Kunsill (KE) Nru 1/2003 tas-16 Diċembru 2002 fuq l-implimentazzjoni tar-regoli tal-kompetizzjoni mniżżlin fl-Artikoli 81 u 82 tat-Trattat (ĠU Edizzjoni Speċjali bil-Malti, Kapitolu 8, Vol. 2, p. 205)